Radegasts Paroleks
Radegasts Paroleks (čehu: Radegast Parolek; dzimis 1920. gada 1. decembrī Prāgā, miris 2019. gada 15. septembrī Prāgā) bija čehu literatūrzinātnieks. Studējis Prāgā un Ļeņingradā. 1964. gadā iegūts filoloģijas doktora grāds. 1952. gadā sācis pasniegt Prāgas Kārļa universitātē. Pētējis slāvu un baltu literatūru. Ir vairāku grāmatu autors par šī reģiona literatūru, 2001. gadā iznāca grāmata "Latviešu literatūra". Čehu valodā tulkojis daudzus autorus, tai skaitā Raini, Skalbi, Pumpuru (eposs "Lāčplēsis" čehu valodā izdots ar nosaukumu "Divkauja virs bezdibeņa"), arī dzeju. 1997. gadā ticis apbalvots ar trešās šķiras Triju Zvaigžņu ordeni. 2001. gadā saņēmis Literatūras gada balvu kategorijā "Par mūža ieguldījumu".